Temeljem Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) te članka 30. Statuta Općine Ernestinovo („Službeni glasnik Općine Ernestinovo“ broj 2/21 i 3/21), Općinsko vijeće Općine Ernestinovo, na svojoj \_\_\_\_\_sjednici, održanoj ­­­­\_\_\_\_\_\_\_ prosinca 2024. donijelo je

**PROGRAM**

**javnih potreba u predškolskom odgoju**

**Općine Ernestinovo u 2025. godini**

Članak 1.

Donosi se program javnih potreba u predškolskom odgoju Općine Ernestinovo u 2025.g.

Članak 2.

Aktivnosti, poslovi i djelatnosti iz Programa od značaja su za razvoj predškolskog odgoja i naobrazbe u Općini Ernestinovo , i to kako slijedi:

I. UVOD

Djelatnost društvene brige o djeci predškolske dobi definirana je Zakonom o predškolskom odgoju i obrazovanju (NN 10/97, 107/07, 94/13, 98/19)

Člankom 1. Zakona ova djelatnost se određuje kao djelatnost od posebnog društvenog interesa budući da proizlazi iz prava djeteta na sadržaje i aktivnosti koje se ostvaruju različitim oblicima njege, odgoja i zaštite djece, a provodi se putem društveno organiziranog predškolskog odgoja i obrazovanja.

Cilj djelatnosti je očuvanje tjelesnog i materijalnog zdravlja predškolske djece i poticanje cjelovitog razvoja svih djetetovih funkcija sposobnosti i mogućnosti sukladno znanstvenim spoznajama, zakonitostima djetetova razvoja i njegovim stvarnim mogućnostima.

II. FINANCIRANJE DJELATNOSTI

Djelatnost se financira iz Proračuna lokalne samouprave i uprave, od korisnika usluga i iz drugih izvora, na način i u visini propisanoj programima javnih potreba za ovo područje i odlukama nadležnih tijela jedinica lokalne samouprave.

Djelatnost društvene brige o djeci predškolske dobi na području Općine Ernestinovo usmjerena je na stvaranje uvjeta za :

- što brojniji obuhvat djece jednim od oblika organiziranog predškolskog odgoja.

- zaustavljanje pada nataliteta na području Općine Ernestinovo.

III. UVJETI RADA

Dječji vrtić Ogledalce Ernestinovo raspolaže sa prostorima predškolskog odgoja u matičnom vrtiću.

Radi operativnosti i kvalitetnijeg funkcioniranja raspoređeni su slijedeći djelatnici:

Ravnatelj – 1 djelatnik

Odgajatelj – 10 djelatnika

Pomoćni radnik za njegu skrb i pratnju - 1

Spremačica/servirka – 2

Računovotkinja - 1

Pedagog – 1

Psiholog – 1

Zdravstveni djelatnik - 1

IV. PROGRAMI PREDŠKOLSKOGODGOJA

Na području Općine Ernestinovo u 2025. realizirat će se slijedeći programi predškolskog odgoja:

1. Cjelodnevni vrtić program

2. Cjelodnevni jaslički 10-satni program

3. Kraći program predškole

Cijenu programa čine plaće djelatnika i stvarni materijalni troškovi.

Sudjelovanje roditelja u cijeni programa (roditeljska cijena) utvrđuje Općinsko vijeće posebnom odlukom.

V. FINANCIJSKI PLAN

Za realizaciju Programa u predškolskom odgoju određuju se slijedeći rashodi:

1. Izdaci za rad Dječjeg vrtića (troškovi zaposleni, materijalni troškovi, prehrana i sl.) koji se planiraju u iznosu **512.791,00 €**

Članak 3.

Sredstva za financiranje javnih potreba iz Programa osiguravaju se Proračunom Općine Ernestinovo za 2024. godinu, i to iz sredstava:

1.Općih prihoda iz nadležnog proračuna 322.000,00 €

2. Participacija u iznosu od 187.371,00 €

3. Kamate 20,00 €

4. Pomoći iz općinskih proračuna koji im nije nadležan 800,00 €

5. Pomoći iz državnog proračuna proračunskim korisnicima 2.400,00 €

6. Ostali prihodi 200,00 €

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**UKUPNO 512.791,00 €**

Članak 4.

Ovaj Program objavit će se u Službenom glasniku Općine Ernestinovo a stupa na snagu 01.01.2025. godine.

KLASA:

URBROJ:

Ernestinovo,

PREDSJEDNIK OPĆINSKOG VIJEĆA

Krunoslav Dragičević, v.r.